บาทเปิด 33.64 อ่อนค่า
เงินบาทเปิด 33.64 อ่อนค่าสวนทางภูมิภาค จับตาธปท.ปรับลดจีดีพี
19 มิ.ย. 2558

เงินบาทเปิด 33.64 อ่อนค่าสวนทางภูมิภาค จับตาธปท.ปรับลดจีดีพี
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 33.64 บาท/ดอลลาร์ อ่อนค่าจากช่วงปิดตลาดเย็นวานนี้อยู่ที่ระดับ 33.60 บาท/ดอลลาร์ เคลื่อนไหวสวนทางกับภูมิภาค โดยเมื่อเวลา 09.10 น.เงินบาทอยู่ที่ระดับ 33.67 บาท/ดอลลาร์
"เงินบาทปรับตัวอ่อนค่าจากปัจจัยในประเทศเนื่องจากมีแรงเทขายพันธบัตร" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 33.60-33.73 บาท/ดอลลาร์
โดยปัจจัยที่ส่งผลต่อค่าเงินวันนี้เป็นเรื่องความคืบหน้าการเจรจาชำระหนี้กองทุนการเงินระหว่างประเทศ(ไอเอ็มเอฟ)ของกรีซ ส่วนปัจจัยในประเทศเป็นการประกาศปรับลด GDP ของธนาคารแห่งประเทศไทย(ธปท.)